b'\n_START_ARTICLE_\nTomislav Milohani\xc4\x87\n_START_PARAGRAPH_\nTomislav Milohani\xc4\x87 (Rapavel, Pore\xc5\xa1tina, 21. listopada 1956.) je hrvatski pjesnik, pripovjeda\xc4\x8d, putopisac i scenarist. Pi\xc5\xa1e na hrvatskom standardnom jeziku i na \xc4\x8dakavskom narje\xc4\x8dju hrvatskog jezika. \xc5\xbdivi i radi u Pore\xc4\x8du kao ekonomist.\n_START_SECTION_\n\xc5\xbdivotopis\n_START_PARAGRAPH_\nStudirao je u Rijeci na Ekonomskom fakultetu. \xc4\x8clan Dru\xc5\xa1tva hrvatskih knji\xc5\xbeevnika od 1993. godine. \xc4\x8clanom-radnikom je Matice hrvatske._NEWLINE_Sudjelovao je na hrvatskim pjesni\xc4\x8dkim manifestacijama Croatia rediviva, Susretu hrvatskoga duhovnoga knji\xc5\xbeevnoga stvarala\xc5\xa1tva Stjepan Kranj\xc4\x8di\xc4\x87 i Jadranskim knji\xc5\xbeevnim susretima.'